CELEX: 31983D0388
Language: el
Date: 1983-07-29 00:00:00
Title: 83/388/ΕΟΚ: Απόφαση της Επιτροπής της 29ης Ιουλίου 1983 σχετικά με την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με τις οδηγίες 72/159/ΕΟΚ και 72/160/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31983D0388

83/388/ΕΟΚ: Απόφαση της Επιτροπής της 29ης Ιουλίου 1983 σχετικά με την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με τις οδηγίες 72/159/ΕΟΚ και 72/160/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 222 της 13/08/1983 σ. 0044 - 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1983  σχετικά με την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με τις οδηγίες 72/159/ΕΟΚ και 72/160/ΕΟΚ του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (83/388/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/EOK (2), και ιδίως το άρθρο 18 παράγραφος 3,  την οδηγία 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητος και διαθέσεως της χρησιμοποιούμενης γεωργικής εκτάσεως για το σκοπό βελτιώσεως των διαρθρώσεων (3), όπως τροποποιήθηκε τελευταία από την οδηγία 82/436/ΕΟΚ, και ιδίως το άρθρο 9 παράγραφος 3,  Εκτιμώντας:  ότι η κυβέρνηση των Κάτω Χωρών κοινοποίησε, σύμφωνα με το άρθρο 17 παράγραφος 4 της οδηγίας 72/159/ΕΟΚ και σύμφωνα με το άρθρο 8 παράγραφος 4 της οδηγίας 72/160/ΕΟΚ, τις αποφάσεις της διοικούσας επιτροπής του ιδρύματος που διαχειρίζεται το Ταμείο Γεωργικής Ανάπτυξης και Εξυγίανσης:  - αριθ. 294 της 2ας Ιουνίου 1983 που τροποποιεί την απόφαση σχετικά με τις γεωργικές εκμεταλλεύσεις που είναι σε θέση να αναπτυχθούν,  - αριθ. 296 της 2ας Ιουνίου 1983 που τροποποιεί το καθεστώς όσον αφορά τη διακοπή της εκμετάλλευσης·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ και με το άρθρο 9 παράγραφος 3 της οδηγίας 72/160/ΕΟΚ, η Επιτροπή πρέπει να αποφασίσει αν, αφού ληφθεί υπόψη η κοινοποίηση που αναφέρθηκε παραπάνω, οι διατάξεις που αφορούν την εφαρμογή των οδηγιών 72/159/ΕΟΚ και 72/160/ΕΟΚ, που ισχύουν στις Κάτω Χώρες, εξακολουθούν να πληρούν τους όρους για χρηματοδοτική συμμετοχή της Κοινότητας·  ότι οι αποφάσεις που αναφέρθηκαν μπορούν ακόμη να θεωρηθούν ότι ανταποκρίνονται στους όρους των οδηγιών 72/159/ΕΟΚ και 72/160/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθώσεων.  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που αφορούν την εφαρμογή της οδηγίας 72/159/ΕΟΚ και της οδηγίας 72/160/ΕΟΚ, και ισχύουν στις Κάτω Χώρες, εξακολουθούν να πληρούν, εφόσον ληφθούν υπόψη οι αποφάσεις αριθ. 294 και αριθ. 296 της διοικούσας επιτροπής του ιδρύματος που διαχειρίζεται το Ταμείο Γεωργικής Ανάπτυξης και Εξυγίανσης, της 2ας Ιουνίου 1983, τους όρους για χρηματοδοτική συμμετοχή της Κοινότητας στις κοινές δραστηριότητες που αναφέρονται στο άρθρο 15 της οδηγίας 72/159/ΕΟΚ και στο άρθρο 6 της οδηγίας 72/160//ΕΟΚ.  Άρθρο 2  Η παρούσα απόφαση απευθύνεται στο βασίλειο των Κάτω Χωρών.  Βρυξέλλες, 29 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 193 της 3. 7. 1982, σ. 37.  (3) ΕΕ αριθ. L 96 της 23. 4. 1972, σ. 9.